Nafarroako Parlamentuko Mahaiak, 2022ko irailaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, COVIDa hondakin-uretan detektatzearen inguruan Nafarroako Unibertsitate Publikoarekin lankidetzan azterlanen bat egiteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko irailaren 5ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak idatziz erantzun dezan:

Osasun Departamentuak azterlanen bat egin al du Nafarroako Unibertsitate Publikoarekin lankidetzan, edo hari eskatu edo finantzatu aipatu azterlana, COVIDa hondakin-uretan detektatzearen inguruan?

Baiezkoan, zehaztu zer azterlan, zer kostu ekarri dion Nafarroako Gobernuari eta zer ondorio atera den.

Iruñean, 2022ko abuztuaren 8an

Foru parlamentaria: Cristina Ibarrola Guillén